ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 56.64 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 36,401 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.13%, 2020 மார்ச்சிலிருந்து இது மிகக் குறைந்த எண்ணிக்கை.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,64,129 ஆக உள்ளது, 149 நாட்களில் இது மிகக் குறைவு.
குணமடைந்தவர்களின் விழுக்காடு 97.53%. 2020 மார்ச்சிலிருந்து இது மிக அதிகம்.
நாடு முழுவதும் இதுவரை மொத்தம் 3,15,25,080 பேர் குணமடைந்துள்ளனர்.
கடந்த 24 மணி நேரத்தில் 39,157 பேர் குணமடைந்துள்ளனர்.
வாராந்திர தொற்று உறுதி விழுக்காடு 1.94%; கடந்த 55 நாட்களாக 3%க்கும் குறைவாக உள்ளது.
தினசரி தொற்று உறுதி வீதம் தற்போது 1.94 விழுக்காடாக உள்ளது; 24 நாட்களாக 3%க்கும் கீழ் குறைவாகப் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 50.03 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1747255
புள்ளியியல் மற்றும் திட்ட அமலாக்கம் அமைச்சகம்
தொழில்நுட்ப கல்விக்கான நாடாளுமன்ற உறுப்பினர் தொகுதி மேம்பாட்டு நிதி
நாடாளுமன்ற உறுப்பினர் தொகுதி மேம்பாட்டு நிதித் திட்டத்தின் புதிய வழிகாட்டுதல்கள், 2023 இன் கீழ், இந்த நிதியை கல்வி நோக்கங்களுக்காக வன்பொருள், மென்பொருள் உள்ளிட்ட தகவல் தொழில்நுட்ப சாதனங்களை வாங்கப் பயன்படுத்தலாம். . இருப்பினும், இப்பட்டியல் முழுமையானது அல்ல. வழிகாட்டுதல்களின் அத்தியாயம் -5 இல் கொடுக்கப்பட்டுள்ள திட்டத்தின் ஒட்டுமொத்த கொள்கைகளுக்கு உட்பட்டு நாடாளுமன்ற உறுப்பினர் பரிந்துரைகளின் பேரில் புதிய பணிகளைப் பட்டியலில் சேர்க்கலாம்.
இந்தத் தகவலை மத்திய புள்ளியியல் மற்றும் திட்ட அமலாக்கத் துறை இணை அமைச்சர்திரு ராவ் இந்தர்ஜித் சிங் மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
எரிசக்தி அமைச்சகம்
இந்திய புதுப்பிக்கத்தக்க எரிசக்தி மேம்பாட்டு முகமை, தேசிய நீர்மின் கழகத்தின் சிறப்பு முகாமில் 300 ஊழியர்களுக்கு கொவிட் தடுப்பூசி
மத்திய மின் சக்தி அமைச்சகத்தின் கீழ் இயங்கும் பொதுத்துறை நிறுவனங்களான இந்திய புதுப்பிக்கத்தக்க எரிசக்தி மேம்பாட்டு முகமை மற்றும் தேசிய நீர்மின் கழகம் ஆகியவை, புதுதில்லியில், மே 7 மற்றும் 8 தேதிகளில் 18-44 வயது வரையிலான ஊழியர்களுக்கு இலவச கொவிட் தடுப்பூசி முகாமை நடத்தின.
மத்திய மின்சக்தி, புதிய மற்றும் புதுப்பிக்கத்தக்க எரிசக்தியின் இணை அமைச்சரும்,  திறன் மேம்பாடு மற்றும் தொழில்முனைவின் இணை அமைச்சருமான திரு ஆர் கே சிங்கின் உத்தரவின் பேரில் இந்த முகாம் நடத்தப்பட்டது.
இந்திய புதுப்பிக்கத்தக்க எரிசக்தி மேம்பாட்டு முகமை, தேசிய நீர்மின் கழகம், மின் சக்தி அமைச்சகம், புதிய மற்றும் புதுப்பிக்கத்தக்க எரிசக்தி அமைச்சகம், உள்துறை அமைச்சகம், மத்திய அரசின் ஏராளமான பொதுத்துறை நிறுவனங்களில் பணிபுரியும் மொத்தம் 317 ஊழியர்களுக்குத் தடுப்பூசி செலுத்தப்பட்டது.
கொவிட்-19 தொற்றின் முதல் மற்றும் இரண்டாவது அலைகளைக் கட்டுப்படுத்துவதற்காக இந்திய புதுப்பிக்கத்தக்க எரிசக்தி மேம்பாட்டு முகமை தொடர்ந்து பல முன்முயற்சிகளை மேற்கொண்டு வருகிறது. கொவிட் தொற்று உறுதி செய்யப்பட்ட உழியர்கள் மற்றும் அவர்களது குடும்ப உறுப்பினர்களின் நலனிற்காக கடந்த ஆண்டு ஜூன் மாதம் முதல் சிறப்புக் குழுவை அந்த நிறுவனம் அமைத்துள்ளது.
24 மணி நேரமும் தடையற்ற மின்சாரம் விநியோகிக்கப்படுவதற்காக, எரிசக்தித் துறையில் பணிபுரியும் ஊழியர்களின் பாதுகாப்பைக் கருத்தில் கொண்டு இந்த முகாம் நடத்தப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717146
விண்வெளித்துறை
பிரதமரின் தொலைநோக்கு, விண்வெளித் தொழில்நுட்பத் துறையில் மிகப் பெரிய வேலை வாய்ப்புகளை உருவாக்கும்: டாக்டர் ஜித்தேந்திர சிங் தகவல்
மத்தியப் பணியாளர் மற்றும் பயிற்சித் துறை இணையமைச்சர் டாக்டர் ஜித்தேந்திர சிங் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:விண்வெளித் தொழில்நுட்பத்துக்கான பிரதமரின் தொலை நோக்கு, இத்துறையில் இந்தியாவின் ஆற்றலை வெளிப்படுத்தும். தொழில்நுட்ப மேம்பாட்டில் நாட்டை தற்சார்புடையதாக்கும். விண்வெளி தொழில்நுட்பத் துறையில் மிகப் பெரியளவில் வேலை வாய்ப்புகள் உருவாகும்.விண்வெளித்துறையில் தனியார் துறையை ஊக்குவிக்கும் வகையில் கொள்கைகள் உருவாக்கப்பட்டுள்ளன. விண்வெளி தொழில்நுட்பத்தில் உலகளாவிய மையமாக இந்தியா இருக்கும். சமூக மேம்பாட்டுக்கு , விண்வெளித் தொழில்நுட்பங்கள் பயன்படும் வகையில் இந்தியா முக்கியப் பங்காற்றும்.பிரதமரின் தொலைநோக்குக் காரணமாக விண்வெளித் தொழில்நுட்பச் சேவைகள், விரைவாகவும், மலிவாகவும் மக்களுக்கு கிடைக்கும்.
இவ்வாறு டாக்டர் ஜித்தேந்திர சிங் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1695085
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் மதுக்கடைகள் அகற்றம்: திரு. நிதின்கட்கரி தகவல்
உச்சநீதிமன்ற உத்தரவுப்படி, தேசிய நெடுஞ்சாலைகளில், மதுக்கடைகளை அகற்ற நடவடிக்கைகள் எடுக்கப்பட்டதாக மாநிலங்களவையில் மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின்கட்கரி தெரிவித்தார்.
அவர் மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
உச்சநீதிமன்றம் கடந்த 2016 மற்றும் 2017ம் ஆண்டு பிறப்பித்த உத்தரவுகளில் தேசிய மற்றும் மாநில நெடுஞ்சாலைகளை ஒட்டி 500 மீட்டர் தூரத்தில் உள்ள மதுக்கடைகள், உள்ளாட்சி அமைப்புகளில் 20,000 மக்கள் தொகை உள்ள பகுதியாக இருந்தால் 220 மீட்டருக்குள் உள்ள மதுக்கடைகளுக்கு உரிமம் வழங்குவதை நிறுத்த வேண்டும் என கூறியிருந்தது.
அதன்படி தேவையான நடவடிக்கைகளை எடுக்க வேண்டும் என மாநிலங்கள் மற்றும் யூனியன் பிரதேசங்களை நெடுஞ்சாலைத்துறை அமைச்சகம் கேட்டுக் கொண்டது. மேலும், மோட்டார் வாகன சட்டத்தின் 185வது பிரிவின் கீழ் குடிபோதையில் வாகனம் ஓட்டினால், சிறை தண்டனை அல்லது அபராதம் அல்லது இரண்டும் விதிக்கப்படுகிறது. அதோடு, அச்சு மற்றும் மின்னணு ஊடகங்கள் மூலம் குடிபோதையில் வாகனம் ஓட்டினால் ஏற்படும் அபாயம் குறித்த விழிப்புணர்வையும் சாலை போக்குவரத்து மற்றும் நெடுஞ்சாலைத்துறை அமைச்சகம் மேற்கொள்கிறது.
மதுக்கடைகள் மாநிலம் சம்பந்தப்பட்ட விஷயம் என்பதால், மதுக்கடைகள் அகற்றப்பட்ட தரவுகளை மத்திய அரசு சேகரிக்கவில்லை.
நவீன பேருந்து நிலையங்கள்:
12வது ஐந்தாண்டு திட்டத்தில் அமல்படுத்த, நவீன பேருந்து நிலையங்கள் உருவாக்கும் திட்டத்தை, மத்திய சாலை போக்குவரத்து மற்றும் நெடுஞ்சாலைத்துறை அமைச்சகம் உருவாக்கியுள்ளது. நவீன பேருந்து நிலையங்கள் அமைக்க, இத்திட்டம் நிதியுதவி அளிக்கும். இதற்கான மாற்றியமைக்கப்பட்ட வழிகாட்டுதல்கள் 2018 செப்டம்பரில் வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1739021
https://pib.gov.in/PressReleasePage.aspx?PRID=1739022
----
(Visitor Counter : 205
குடியரசுத் தலைவர் செயலகம்
ஒரிசா உயர்நீதிமன்றத்தின் 75-ம் ஆண்டு நிறைவு விழாவில் குடியரசுத் தலைவர் பங்கேற்பு
கட்டாக்கில் இன்று  நடைபெற்ற ஒரிசா உயர் நீதிமன்றத்தின் 75-ம் ஆண்டு நிறைவுவிழாவில் குடியரசுத் தலைவர் திருமதி திரௌபதி முர்மு கலந்து கொண்டு உரையாற்றினார்.
கார்கில் போரில் உயிர்த்தியாகம் செய்த வீரர்களுக்கு அஞ்சலி செலுத்தி குடியரசுத் தலைவர் தனது உரையை தொடங்கினார். பாரத அன்னையின் சேவையில் தங்கள் இன்னுயிரை தியாகம் செய்தவர்களில் ஒடிசாவைச் சேர்ந்த பல வீரர்களும் அடங்குவர் என்று அவர் குறிப்பிட்டார். மேஜர் பத்மபாணி ஆச்சார்யாவின் பங்களிப்புக்காக மகா வீர் சக்ரா விருது வழங்கப்பட்டது. இந்த வீரர்களின் துணிச்சல் எப்போதும் நமது குடிமக்களுக்கு உத்வேகமாக இருக்கும் என்று அவர் கூறினார்.
ஒரிசா உயர்நீதிமன்றத்தின் 75-ம் ஆண்டு கொண்டாட்டங்கள் குறித்து பேசிய குடியரசுத் தலைவர், ஒரிசா உயர் நீதிமன்றம் தனது 75 ஆண்டுகால மகத்தான பயணத்தில் பல உயர் தரங்களை நிர்ணயித்துள்ளது என்றார். பாபு ஜகன்னாத் தாஸ், ரங்கநாத் மிஸ்ரா, ராதா சரண் பட்நாயக், தேபா பிரியா மொஹாபத்ரா, கோபால பல்லவ் பட்நாயக், அரிஜித் பசாயத், அனங்க குமார் பட்நாயக் மற்றும் தீபக் மிஸ்ரா போன்றவர்கள் உச்ச நீதிமன்ற நீதிபதிகளாகவும், அவர்களில் சிலர் உச்ச நீதிமன்ற தலைமை நீதிபதியாகவும் பணியாற்றியுள்ளனர் என்று அவர் கூறினார். ஒரிசா உயர் நீதிமன்றம் நீதி வழங்கும் அமைப்பில் தொழில்நுட்ப முன்னேற்றங்களை இணைக்க முயற்சித்துள்ளது என்று அவர் குறிப்பிட்டார். பல நவீன, புதுமையான மற்றும் தொழில்நுட்ப அடிப்படையிலான மாற்றங்களின் மூலம் நீதி வழங்கும் முறையை நெறிப்படுத்துவதற்கும் விரைவுபடுத்துவதற்கும் ஒரிசா உயர் நீதிமன்றத்தை அவர் பாராட்டினார்.
இந்தியாவில் வழக்கறிஞர் தொழில் குடிமக்களின் நம்பிக்கையையும், மதிப்பையும் பெற்றுள்ளது என்று குடியரசுத் தலைவர் கூறினார். இது உலகின் மிகப்பெரிய ஜனநாயகத்தின் முக்கிய தூண்களில் ஒன்றாக வலுவாக நிற்கிறது. விரைவான விசாரணை மற்றும் விரைவான நீதிக்கு சட்ட வல்லுநர்கள் பணியாற்ற வேண்டும் என்று அவர் வலியுறுத்தினார். அற்ப குற்றச்சாட்டுகளின் பேரில் சிறையில் வாடும் அப்பாவிகளை விடுதலை செய்ய முடியும் என்றார்.
பிரதமர் அலுவலகம்
பிரபல டென்னிஸ் வீரர் திரு நரேஷ் குமாரின் மறைவிற்கு பிரதமர் இரங்கல்
பிரபல டென்னிஸ் வீரர் திரு நரேஷ் குமாரின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
ட்விட்டர் பதிவில் அவர் கூறியிருப்பதாவது:
“இந்திய விளையாட்டுத்துறையில் அளித்துள்ள முதன்மையான பங்களிப்பிற்காக திரு நரேஷ் குமார் என்றும் நினைவில் கொள்ளப்படுவார். டென்னிஸ் போட்டியைப் பிரபலமடையச் செய்ததில் அவர் முக்கிய பங்காற்றினார். தலைசிறந்த வீரராக மட்டுமல்லாமல், போற்றத்தக்க வழிகாட்டியாகவும் அவர் திகழ்ந்தார். அவரது மறைவினால் துயரடைந்தேன். அன்னாரது குடும்பத்தினருக்கும், நண்பர்களுக்கும் எனது இரங்கல்கள். ஓம் சாந்தி.”
----------
((
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 6 ஆண்டு கால மோடி ஆட்சியில் குறைந்தபட்ச ஆதரவு விலை வரலாற்றில் இல்லாத அளவுக்கு உயர்ந்துள்ளது: டாக்டர் ஜிதேந்திர சிங்
கடந்த 6 ஆண்டு கால மோடி ஆட்சியில் விவசாயிகள் நலனுக்காக வரலாற்று முக்கியத்துவமான பல நடவடிக்கைகள் எடுக்கப் பட்டுள்ளன என்றும், விவசாயிகளின் வருவாயை இரட்டிப்பாக ஆக்குவதற்கு குறைந்தபட்ச ஆதரவு விலை  சீராக உயர்த்தப்பட்டு வருகிறது என்றும் மத்திய அமைச்சர் டாக்டர் ஜிதேந்திர சிங் இன்று கூறினார். புதிதாக உருவாக்கப்பட்டுள்ள வேளாண்மை சட்டங்கள் குறித்து தோடா, ரியாசி, ராம்பன் மற்றும் கிஸ்ட்வார் மலை மாவட்டங்களைச் சேர்ந்த கிராம நல அலுவலர்கள், ஊராட்சி ஒன்றிய தலைவர்கள், வேளாண் அமைப்புகளின் நிர்வாகிகள் மற்றும் உள்ளூர் இயக்கவாதிகளுடன் அமைச்சர் கலந்துரையாடினார். எம்.எஸ்.பி. அறிவிப்பு மற்றும் ஏ.பி.எம்.சி. செயல்பாடுகள் தொடரும் என்றும், எந்தக் காரணத்தைக் கொண்டும் அவை நிறுத்தப்படாது என்றும் உறுதியளித்தார். இவை கைவிடப்படும் என சில சுயநல சக்திகள் தவறான பிரச்சாரத்தில் ஈடுபடுவதாகக் கூறிய அவர், அனைத்து நிலைகளிலும் அதை முறியடிக்க வேண்டும் என்று கேட்டுக்கொண்டார்.
இயக்கவாதிகள் அனைவரும், ஒவ்வொரு கிராமத்திலும் ஒவ்வொரு விவசாயியையும் சந்தித்து, அவர்களுக்கு எதிராக உருவாக்கப்படும் சதித் திட்டங்கள் குறித்து விளக்க வேண்டும் என்று கேட்டுக்கொண்டார். இவ்வாறு செய்வதால், பிரதமர் திரு. நரேந்திர மோடி அறிமுகம் செய்துள்ள பெருமளவிலான நலத் திட்டங்களின் பயன்கலை விவசாயிகள் பெற முடியும் என்று அமைச்சர் கூறினார்.
(Visitor Counter : 100
பிரதமர் அலுவலகம்
இந்தியா மற்றும் சிங்கப்பூர் பிரதமர்கள் முன்னிலையில் இருநாடுகளுக்கு இடையேயான நிகழ்நேர பணப்பரிமாற்ற முறை இணைப்பு பிப்ரவரி 21-ம் தேதி தொடங்கிவைப்பு
இந்தியாவின் ஒருங்கிணைந்த பணப்பரிமாற்ற முறை மற்றும் சிங்கப்பூரின் பேநவ் எல்லைதாண்டிய இணைப்பு சேவைகள் தொடங்கப்பட உள்ளது
இந்த இரண்டு பணப்பரிமாற்ற முறைகளை இணைப்பதன் மூலம் வேகமாக, சிக்கனமாக பணப்பரிமாற்றம் செய்யமுடியும்
சிங்கப்பூரில் உள்ள இந்தியாவிலிருந்து புலம்பெயர்ந்தவர்கள் மற்றும் இந்தியாவில் உள்ள சிங்கப்பூர் வாழ் மக்கள் ஆகியோருக்கு பணப்பரிமாற்றத்திற்கு உதவிகரமாக அமையும்
பிரதமர் திரு நரேந்திர மோடி, சிங்கப்பூர் பிரதமர் திரு லீ சியன் லூங் ஆகியோர் முன்னிலையில் இருநாடுகளுக்கு இடையேயான எல்லைதாண்டிய இணைப்புச் சேவைகளான இந்தியாவின் ஒருங்கிணைந்த பணப்பரிமாற்ற முறை மற்றும் சிங்கப்பூரின் பேநவ் ஆகியவற்றை பிப்ரவரி 21, 2023 காலை 11 மணிக்கு காணொலிக் காட்சி மூலம் தொடங்கிவைக்கப்படுகிறது. இந்த சேவையை இந்திய ரிசர்வ் வங்கி கவர்னர் திரு சக்தி காந்ததாஸ் மற்றும் சிங்கப்பூர், நிதி ஆணையத்தின் நிர்வாக இயக்குநர் திரு ரவி மேனன் ஆகியோர் தொடங்கிவைக்கின்றனர்.
பொருளாதாரத்துடன் கூடிய தொழில்நுட்பப் புத்தாக்க நடவடிக்கைகள் முன்னேறிய நாடுகள் மத்தியில் இந்தியாவும் மிக வேகமாக வளர்ச்சிப் பெற்று வருகிறது. பிரதமர் திரு நரேந்திர மோடியின் தொலைநோக்குத் தலைமையின் கீழ், டிஜிட்டல் முறையிலான பணப்பரிவர்த்தனை உள்கட்டமைப்பு வசதிகளுக்கு உலக அளவிலான பங்கேற்பை உறுதி செய்து வருகிறது. பிரதமரின் தொலைநோக்குப்பார்வையின் முக்கிய அம்சமாக, ஒருங்கிணைந்த பணப்பரிமாற்ற முறையின் பயன்பாடுகளை இந்தியாவோடு வரையறுத்துக் கொள்ளாமல் மற்ற நாடுகளும் பெறவேண்டும் என்பதாகும். இந்த இரண்டு பணப்பரிமாற்ற முறைகளை இணைப்பதன் மூலம் இரு நாடுகளைச் சேர்ந்த மக்கள் வேகமாகவும், சிக்கனமாகவும் எல்லைதாண்டிய பணப்பரிவர்த்தனைகளை செய்யமுடியும். மேலும், சிங்கப்பூரில் உள்ள இந்தியாவிலிருந்து புலம்பெயர்ந்தவர்கள், மாணவர்கள் மற்றும் இந்தியாவில் உள்ள சிங்கப்பூர் வாழ் மக்கள் ஆகியோர் உடனடியாக குறைந்த செலவில் பணப்பரிமாற்றம் செய்ய முடியும்.
சிறப்பு சேவைகள் மற்றும் கட்டுரைகள்
சென்னை பொது அஞ்சல் அலுவலகத்தில் வாடிக்கையாளர் குறை தீர்ப்பு நாள் – டிசம்பர் 16
சென்னை பொது அஞ்சல் அலுவலகத்தில் வாடிக்கையாளர் குறை தீர்ப்பு நாள் வரும் 16.12.2020  மதியம் 3.00 மணியளவில், முதன்மை அஞ்சல் அதிகாரி, சென்னை பொது அஞ்சல் அலுவலகத்தில் நடைபெற உள்ளது. சென்னை பொது அஞ்சல் அலுவலகத்தினால் மட்டும் அளிக்கப்படும் அஞ்சலக சேவைகள் குறித்து ஆலோசனைகள்/ குறைகள் ஏதேனும் இருப்பின் வாடிக்கையாளர்கள் நேரிலோ அல்லது அஞ்சல் மூலமாகவோ அதன் விவரங்களை திரு.கா.வெங்கடாசலம், முதன்மை அஞ்சல் அதிகாரி, சென்னை பொது அஞ்சல் அலுவலகம், சென்னை 600 001 என்ற முகவரிக்கு 12.12.2020 தேதிக்குள் வந்து சேரும்படி அனுப்பி வைக்க வேண்டும் என்று முதன்மை அஞ்சல் அதிகாரி வெளியிட்டுள்ள செய்திக் குறிப்பில் கேட்டுக் கொண்டுள்ளார்.
இளைஞர் நலன் மற்றும் விளையாட்டு அமைச்சகம்
2022 காமன்வெல்த் விளையாட்டுப் போட்டியின் 9வது நாளில் இந்தியா 4 தங்கம், 3 வெள்ளி மற்றும் 7 வெண்கலம் உட்பட 14 பதக்கங்களை வென்றது.
மல்யுத்தத்தில் வினேஷ் போகட், ரவி தஹியா மற்றும் நவீன், பாரா டேபிள் டென்னிஸில் பவினா படேல் ஆகியோர் தங்கப் பதக்கங்களை வென்றனர்.
2022 காமன்வெல்த் விளையாட்டுப் போட்டியின் 9வது நாளில் இந்தியா நான்கு தங்கம், மூன்று வெள்ளி மற்றும் ஏழு வெண்கலம் உட்பட 14 பதக்கங்களை வென்றது. மல்யுத்தத்தில் வினேஷ் போகட், ரவி தஹியா,நவீன் ஆகியோரும், பாரா டேபிள் டென்னிஸ் போட்டியில் பவினா படேலும் தங்கப் பதக்கங்களை வென்றனர். தடகளம் மற்றும் ஆடவர் புல்வெளி பந்து உருட்டல் அணி பிரிவில் பிரியங்கா கோஸ்வாமி மற்றும் அவினாஷ் சாப்லே ஆகியோர் வெள்ளிப் பதக்கத்தை வென்றனர். மல்யுத்தத்தில் பூஜா கெலாட், பூஜா சிஹாக் மற்றும் தீபக் நெஹ்ரா, குத்துச்சண்டையில் ஜெய்ஸ்மின் லம்போரியா, ரோஹித் டோகாஸ் மற்றும் முகமது ஹுசாமுதீன், பாரா டேபிள் டென்னிஸில் சோனால்பென் மனுபாய் படேல் ஆகியோர் வெண்கலப் பதக்கத்தை வென்றனர். 13 தங்கம், 11 வெள்ளி, 16 வெண்கலப் பதக்கங்களுடன் இந்தியாவின் பதக்க எண்ணிக்கை 40ஐ எட்டியுள்ளது.
குடியரசு தலைவர் திருமதி. திரௌபதி முர்மு, பிரதமர் திரு நரேந்திர மோடி, மத்திய விளையாட்டுத் துறை அமைச்சர் திரு அனுராக் தாக்கூர் மற்றும் நாட்டின் பல்வேறு பகுதிகளையும் சேர்ந்த ஏராளமானோர் பதக்கம் வென்ற வீரர்களின் சாதனைகளுக்கு வாழ்த்து தெரிவித்தனர்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1849353
•••••••••••••
(Visitor Counter : 142
குறு சிறு மற்றும் நடுத்தர தொழில் துறை அமைச்சகம்
குறு, சிறு, நடுத்தர தொழில் நிறுவனங்களுக்கு மதிப்பீட்டு முறை, தகவல் பலகையை உருவாக்க மத்திய அமைச்சர் திரு நிதின் கட்காரி வலியுறுத்தல்
குறு, சிறு, நடுத்தர தொழில் நிறுவனங்களுக்கான திட்டங்களை முறையாகக் கண்காணிப்பதற்கு தகவல் பலகையும், அவற்றிற்கான மதிப்பீட்டு முறையும் உருவாக்கப்பட வேண்டும் என்று மத்திய குறு, சிறு, நடுத்தர தொழில் நிறுவனங்கள், சாலைப் போக்குவரத்து மற்றும் நெடுஞ்சாலைகள் அமைச்சர் திரு நிதின் கட்காரி வலியுறுத்தியுள்ளார். இந்திய குறு, சிறு, நடுத்தர தொழில் நிறுவனங்களின் வர்த்தக சபையால் ஏற்பாடு செய்யப்பட்டிருந்த வலைதளக் கருத்தரங்கில் உரையாற்றிய அவர், சிறந்த வர்த்தகத்தை மேற்கொள்ளும் மற்றும் சரக்கு மற்றும் சேவை வரி ஆவணங்களைப் பெற்றுள்ள குறு, சிறு, நடுத்தர தொழில் நிறுவனங்கள், வங்கிகள் மற்றும் நிறுவனங்களிடமிருந்து நிதி உதவியைப் பெறுவதற்கு வசதியாக, அவற்றிற்கு மதிப்பீடு வழங்குவதற்கு எளிமையான மற்றும் வெளிப்படைத்தன்மை வாயிலான செயல்முறை வகுக்கப்பட வேண்டும் என்று தெரிவித்தார். பல்வேறு உலக நாடுகள் இந்திய தொழில்துறையில் முதலீடு செய்ய ஆர்வமாக இருப்பதாகவும், இதுபோன்ற திறமையான மதிப்பீட்டு முறையினால் வெளிநாடுகளில் இருந்து சிறந்த முதலீடுகள் கிடைக்கக்கூடும் என்றும் அமைச்சர் கூறினார்.
முடிவுகளை எடுப்பதில் ஏற்படும் காலதாமதத்தைக் குறைப்பதற்காக, திட்டங்களைக் கண்காணிப்பதற்கு தகவல் பலகை உருவாக்கப்பட வேண்டும் என்று திரு கட்காரி குறிப்பிட்டார். மூன்று மாதங்களுக்குள் முடிவு செய்து ஆதரவு அளிக்குமாறு இந்திய சிறு தொழில்கள் மேம்பாட்டு வங்கியை அவர் கேட்டுக் கொண்டார். பிரதமரின் தொலைநோக்குப் பார்வையான தற்சார்பு இந்தியா இலக்கை அடைவதில் குறு, சிறு, நடுத்தர தொழில் நிறுவனங்கள் முக்கிய பங்கு வகிப்பதாக அவர் சுட்டிக்காட்டினார். வெளிப்படைத்தன்மை வாயிலான, உரிய காலத்திற்குள் நிறைவேற்றும் வகையில், செயல்திறன் மற்றும் பயன்களின் அடிப்படையிலான முறையை உருவாக்கி, சிறப்பாகப் பணியாற்றும் தொழில்முனைவோர் பயனடையும் வகையில் நடவடிக்கைகளை மேற்கொள்ள வேண்டும் என்று திரு கட்காரி வலியுறுத்தினார். தனித்து இயங்காமல், ஒன்றிணைந்து செயல்படுவதன் அவசியத்தையும் அவர் எடுத்துரைத்தார். வேலை வாய்ப்பை உருவாக்குவதற்கு மாறுபட்ட யோசனைகள், புதிய தொழில்நுட்பம், வேளாண்மை, ஊரக மற்றும் பழங்குடித் துறைகளில் ஆராய்ச்சி முதலியவை மிகவும் முக்கியம் என்றார் அவர்.
நாட்டின் ஒட்டு மொத்த வளர்ச்சியில் குறு, சிறு, நடுத்தர தொழில் நிறுவனங்கள் 30% பங்களிப்பை வழங்கி, சுமார் 11 கோடி மக்களுக்கு வேலைவாய்ப்பை உருவாக்குவதுடன், வேளாண் துறைக்கு அடுத்தபடியாக மிகப்பெரும் துறையாக விளங்குவதாக அமைச்சர் கூறினார்.
இந்த நிகழ்ச்சியின் முழு காணொளியைக் காண: https://www.youtube.com/watch?v=a47SSWjQVCI
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1731108
------
(Visitor Counter : 181
ரெயில்வே அமைச்சகம்
யுடிஎஸ்ஆன்மொபைல்  செயலி மூலம் முன்பதிவு இல்லாத பயணச்சீட்டுகள் வாங்குவதற்கான தூரக்கட்டுப்பாட்டை ரயில்வே அமைச்சகம் அதிகரித்துள்ளது
புறநகர் அல்லாத பகுதிகளில் யுடிஎஸ்ஆன்மொபைல்  செயலி மூலம் முன்பதிவு இல்லாத பயணச்சீட்டுகள் வாங்குவதற்கான தூரத்தை ரயில்வே அமைச்சகம் 20 கிலோ மீட்டர் வரை அதிகரித்துள்ளது. இதற்கிடையே, புறநகர் பகுதிகளில் இந்த தூரம் 5 கிலோ மீட்டராக அதிகரிக்கப்பட்டுள்ளது.
முன்னதாக, புறநகர் அல்லாத பகுதிகளில் யுடிஎஸ்ஆன்மொபைல் செயலி மூலம் முன்பதிவு இல்லாத பயணச்சீட்டுகளை பெறுவதற்கு பயணிகள் 5 கிலோ மீட்டர் வரை அனுமதிக்கப்பட்டிருந்தனர். புறநகர் பிரிவுக்கு யுடிஎஸ்ஆன்மொபைல் செயலி மூலம் பயணச் சீட்டுகளை பெறுவதற்கான தூரம் 2 கிலோ மீட்டராக இருந்தது.
மேலும் விவரங்களுக்கு இந்த இணைய தளத்தை காணவும்: https://www.utsonmobile.indianrail.gov.in
ஊரக வளர்ச்சி அமைச்சகம்
கிராம மேம்பாடு, வேளாண்மை மற்றும் விவசாய நலன்கள், பழங்குடியினர் விவகாரங்கள் மற்றும் உணவுப் பதப்படுத்தும் தொழில் அமைச்சகங்களின் திட்டங்களை ஒன்றிணைப்பதன் மூலம் கிராமப்புறப் பொருளாதார வளர்ச்சிக்கான சுய உதவிக் குழுத் தளத்தை மேம்படுத்துவதற்கான தொழில் பயிலரங்கு நடைபெற்றது.
மத்திய ஊரக வளர்ச்சி மற்றும் வேளாண்மை, உழவர் நலத்துறை அமைச்சர் திரு. நரேந்திர சிங் தோமர், இணையக் கருத்தரங்கம் மூலம் பல்வேறு அமைச்சகங்ககளின் திட்டங்களை ஒன்றிணைப்பதன் மூலம் கிராமப்புறப் பொருளாதார வளர்ச்சிக்கான சுய உதவிக்குழு தளத்தை மேம்படுத்த வேண்டுமென்று நாடு முழுவதும் உள்ள மாநில கிராமப்புற வாழ்வாதாரப் பணிகள் குறித்து உரையாற்றினார். இணையக் கருத்தரங்கில் உரையாற்றிய திரு. நரேந்திர சிங் தோமர், 7.14 கோடி கிராமப்புறப் பெண்களை உள்ளடக்கிய 66 லட்சம் சுய உதவிக்குழுக்கள் கொண்ட சுய உதவிக்குழு வலையமைப்பை உருவாக்க  தேசிய கிராமப்புற வாழ்வாதார இயக்கம் வசதி செய்துள்ளதாகத் தெரிவித்தார். அவர்களின் வருமானத்தை மேம்படுத்துவதற்கான ஒருங்கிணைப்பு அணுகுமுறையின் மூலம் வாழ்வாதாரங்களை மேம்படுத்துவதற்கு மேலும் முக்கியத்துவம் கொடுக்க வேண்டும். பயிலரங்கில் உள்ள அனைத்து அமைச்சகங்களிலும், விவசாய உற்பத்தியாளர்கள் அமைப்புகளை  ஆதரிக்கும் திட்டங்களும் இருந்ததை கவனித்த திரு. தோமர், இந்த முயற்சியை மேலும் வலுப்படுத்த ஒரு கூட்டு அணுகுமுறையை பின்பற்றலாம் என்று தெரிவித்தார்.
கூட்டத்தில் மத்திய பழங்குடியினர் விவகார அமைச்சர் திரு. அர்ஜுன் முண்டா மற்றும் மத்திய உணவு பதப்படுத்தும் தொழில்துறை அமைச்சர் திருமதி ஹர்சிம்ரத் கவுர் பாதல் ஆகியோர் உரையாற்றினர். கிராமப்புறப் பொருளாதாரத்தின் வளர்ச்சிக்காக தொடங்கப்பட்டுள்ள புதிய அத்தியாயத்தை திரு. அர்ஜுன் முண்டா பாராட்டினார். பழங்குடியினர் விவகார அமைச்சகத்தின் கீழ் உள்ள ஒரு திட்டமான பிரதம மந்திரியின் வன் தன் திட்டத்தில்  ஒன்றிணைவதற்கான வாய்ப்புகள் உள்ளன என்று அவர் கூறினார். கிராம மேம்பாட்டு அமைச்சகம் மற்றும் உணவு பதப்படுத்தும் தொழில்கள் அமைச்சகம் ஆகிய இரண்டும் பிரதம மந்திரியின் வன் தன் திட்டத்தில்  பங்காளிகளாக இருக்க முடியும் என்றும் பழங்குடி மக்கள்தொகை கொண்ட மாநிலங்களில் இருந்து பொருள்களைச் சந்தைப்படுத்துவது, மதிப்புக் கூட்டல் மற்றும் விற்பனை செய்வதில் ஈடுபடலாம் என்றும் இது பழங்குடி குடும்பங்களின் வருமானத்தைக் கணிசமாக அதிகரிக்கக்கூடும் என்றும் அவர் தெரிவித்தார்.
விவசாயிகளின் வருமானத்தை அதிகரிப்பதில் உணவு பதப்படுத்துதல் முக்கிய பங்கு வகிக்கும் ஒரு துறை என்று திருமதி ஹர்சிம்ரத் கவுர் பாதல் கூறினார். வருமானத்தை மேம்படுத்துவதற்கும், முதன்மை வேளாண்மை மற்றும் தோட்டக்கலை விளைபொருள்கள் வீணாவதைக் குறைப்பதற்கும், உணவுப் பொருள்களின் பதப்படுத்துதல் மற்றும் மதிப்புக் கூட்டல் ஆகியவற்றின் முக்கியத்துவத்தை அவர் எடுத்துரைத்தார்.
இந்த நிகழ்ச்சியில், மத்திய ஊரக வளர்ச்சி, வேளாண்மை மற்றும் விவசாயிகள் நலத்துறை அமைச்சர் திரு.நரேந்திர சிங் தோமர் “DAY-NRLM கீழ் பண்ணை வாழ்வாதார தலையீடுகள்”  என்ற புத்தகத்தை வெளியிட்டார்.
புத்தகத்தின் இணைப்பு “DAY-NRLM இன் கீழ் பண்ணை வாழ்வாதாரத் தலையீடுகள் ”
https://aajeevika.gov.in/sites/default/files/nrlp_repository/Farm%20Livelihoods%20Interventions%20Under%20DAY%20NRLM.pdf
எரிசக்தி அமைச்சகம்
தண்ணீர் பற்றாக்குறையைத் தீர்க்க, மௌடாவில் உள்ள தேசிய அனல் மின் நிலையத்தின் நதி நீர் புதுப்பித்தல் திட்டம்
மத்திய எரிசக்தி அமைச்சகத்தின் கீழ் பொதுத்துறை நிறுவனமாக இயங்கும் தேசிய அனல் மின் நிலையம், மகாராஷ்டிரா மாநிலத்தின் மௌடாவில் உள்ள சுமார் 150 கிராமங்களில் தண்ணீர் பற்றாக்குறையை நீக்குவதற்காக நிலத்தடி நீர் புதுப்பித்தல் திட்டத்தை மேற்கொண்டுள்ளது. மௌடா தாலுகாவில் அபரிமிதமாக தண்ணீரின் வரத்தை உருவாக்கிய ஜல்யுக்தா சிவார் யோஜனா திட்டத்திற்கு தனது பெருநிறுவன சமூக பொறுப்பின் முன்முயற்சியாக தேசிய அனல்மின் நிலையம் ஆதரவளித்து வருகிறது.
வாழும் கலை அமைப்பின் மகாராஷ்டிரா பிரிவும், இதர நிறுவனங்களும், மாநில அரசின் உதவியுடன் இந்தத் திட்டத்தை மேற்கொண்டன.
முன்னர், நாக்பூரில் தண்ணீர் பற்றாக்குறை மிகுந்த தாலுக்காக்களில் ஒன்றாக மௌடா விளங்கியது. கடந்த 2017-ம் ஆண்டு தொடங்கப்பட்ட இந்தத் திட்டத்தால் மௌடா, ஹின்க்னா, கம்ப்டீ ஆகிய தாலுக்காக்களில் 200க்கும் மேற்பட்ட பகுதிகள் பயனடைந்துள்ளன. கடந்த நான்கு ஆண்டுகளில் சுமார் 150 கிராமங்கள் இந்தத் திட்டத்தால் பயனடைந்தன. இதனை செயல்படுத்துவதற்குத் தேவைப்பட்ட உபகரணங்கள் மற்றும் கருவிகளின் எரிபொருளுக்கு சுமார் ரூ. 78 லட்சத்தை தேசிய அனல் மின் நிலையம், மௌடா வழங்கியது.
இதேபோல் 1000 ஏக்கர் நிலப்பரப்பு கொண்ட 5 குளங்களை புதுப்பிக்கும் திட்டத்திற்கும் இந்த நிறுவனம் ரூ. 1 கோடியை வழங்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720818
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஃபாஸ்டாக் மூலம் தினசரி சுங்க வசூல் ரூ. 193 கோடியை எட்டி சாதனை
இந்தியாவில் சுங்கச்சாவடிக் கட்டணம் வசூலிப்பதற்கான ஃபாஸ்டாக் முறையை செயல்படுத்துவது, சீரான வளர்ச்சிப் பாதையுடன், மிகப்பெரிய வெற்றியைப் பெற்றுள்ளது. 2023 ஏப்ரல் 29 அன்று, இதன் மூலம் தினசரி சுங்க வசூல் ஒரு வரலாற்று மைல்கல்லை எட்டியது. இது முன்னெப்போதும் இல்லாத அளவிற்கு ரூ. 193.15 கோடியை, ஒரே நாளில் 1.16 கோடி பரிவர்த்தனைகள் மூலம் வசூல் செய்துள்ளது.
2021 பிப்ரவரி மாதத்தில் இருந்து ஃபாஸ்டாக் கட்டாயப்படுத்தப்பட்டதிலிருந்து, 339 மாநில சுங்கச்சாவடிகள் உட்பட ஃபாஸ்டாக் திட்டத்தின் கீழ் சுங்கச்சாவடிகளின் எண்ணிக்கை 770 லிருந்து 1,228 ஆக அதிகரித்துள்ளது. நெடுஞ்சாலையை பயன்படுத்தும் சுமார் 97 சதவீதம் பேருக்கு ஃபாஸ்டாக் வழங்கப்பட்டுள்ளது. 6.9 கோடிக்கும் அதிகமானோர் இந்த வசதியைப் பயன்படுத்தி வருகின்றனர். இந்த அமைப்பு தேசிய நெடுஞ்சாலைகளில் கட்டணச் சாவடிகளில் காத்திருக்கும் நேரத்தைக் கணிசமாகக் குறைத்துள்ளது. அனைத்து சாலைப் பயனாளர்களுக்கும் தடையற்ற மற்றும் தொந்தரவில்லாத சுங்கச்சாவடி அனுபவத்தை வழங்குவதற்கான அதன் உறுதிப்பாட்டில் அரசு உறுதியாக உள்ளது.
சுங்கக் கட்டண வசூலில் ஃபாஸ்டாக், இந்தியா முழுவதும் 50+ நகரங்களில் உள்ள 140க்கும் மேற்பட்ட சுங்கச்சாவடிகளில் செயல்திறன் மிக்க சேவையை வழங்கி வருகிறது.
ரசாயனம் மற்றும் உரங்கள் அமைச்சகம்
பிரதமரின் பாரதிய மக்கள் மருத்துவ மையங்களில் ரூ.1-க்கு சானிடரி நாப்கின்
தற்போதைய சூழலைக் கருத்தில் கொண்டு, சமூக நடவடிக்கையாக, நாடு முழுவதும் உள்ள 6,300 பிரதமரின் மக்கள் மருத்துவ வசதி மையங்களில், சானிடரி நாப்கின்கள் ரூ.1க்கு கிடைக்கின்றன. சந்தையில் ஒரு நாப்கின் ரூ.3 முதல் ரூ.8 வரை விற்கப்படுகின்றன.
இத்திட்டம் தொடங்கப்பட்ட ஜூன் 4, 2018ஆம் தேதி முதல் ஜூன் 10, 2020 தேதி வரை, 4.61 கோடி நாப்கின்கள், பிரதமரின் பாரதிய மக்கள் மருத்துவ மையங்களில் விற்கப்பட்டுள்ளன. கடந்த 2019, ஆகஸ்ட் 27ஆம் தேதி விலை மாற்றத்துக்குப் பின், 3.43 கோடிக்கு மேற்பட்ட நாப்கின்கள் ஜூன் 10, 2020 வரை பிரதமரின் பாரதிய மக்கள் மருத்துவமையங்களில் விற்கப்பட்டுள்ளன.
இந்த நடவடிக்கை, நாட்டில் உள்ள ஏழைப் பெண்களுக்கு சுத்தம், சுகாதாரம், வசதி ஆகியவற்றை உறுதி செய்துள்ளது. அனைவருக்கும் தரமான மருத்துவ வசதி வழங்கவேண்டும் என்ற பிரதமரின் தொலை நோக்கை உறுதிசெய்ய, இந்த நடவடிக்கை மத்திய மருந்துகள் துறையால் எடுக்கப்பட்டுள்ளது.
எளிதில் மக்கும் பொருள்கள் மூலம், இந்த நாப்கின் ASTM D-6954 என்ற மக்கும் சோதனைத் தரத்தில் தயாரிக்கப்படுவதால், இது சுற்றுச்சூழலுக்கு உகந்தது. பிரதமரின் பாரதிய மக்கள் மருத்துவ வசதித் திட்டத்தின் கீழ் இந்த நாப்கின்கள் தலா ரூ.1க்கு விற்பனை செய்யப்படுகிறது.
கோவிட்-19 தொற்று நேரத்தில், தேவைப்படுவோருக்கு மருத்துகள் மற்றும் அத்தியாவசியப் பொருள்கள் கிடைப்பதை உறுதி செய்ய பிரதமரின் மக்கள் மருத்துவ வசதி மையங்கள் செயல்படுகின்றன. எல்லா மையங்களிலும் இந்த மக்கள் மருத்துவ வசதி நாப்கின்கள் கிடைக்கின்றன. பிரதமரின் மக்கள் மருத்துவ வசதித் திட்டத்தின் கீழ், மார்ச், ஏப்ரல், மே 2020-இல், நாடு முழுவதும் 1.42 கோடி நாப்கின்கள் விற்றுள்ளன. எல்லா மையங்களிலும் இந்த நாப்கின்கள் போதிய அளவு கிடைக்கின்றன.
சுற்றுச்சூழல் தினம் ஜூன் 4, 2018-ஐ முன்னிட்டு, இந்த மக்கள் மருத்துவ வசதித் சானிடரி நாப்கின் திட்டத் தொடக்கத்தை இந்திய பெண்களுக்கு மத்திய அரசு பெருமையுடன் அறிவித்தது.